الجزائر ولات تدخل وتخرج فالهضرة، حيت كيف سمعات الاتهامات الموجهة للمغرب بالتجسس، ناضت، وبوحدها فالعالم، تستنكر هذشي، وعلنات أنها غتفتح تحقيق فالتجسس على الجزائريين، لكن بمجرد ما اتهموها حتى هي باستخدام برنامج “Pegasus”، خرجات تكذب وتنكر وتدعي. واتهمات منظمة مراسلون بلا حدود الجزائر بالتجسس، غير بعد أيام من خروج وزارة الخارجية الجزائرية، كتقول أنها غتفتح تحقيق فالتجسس عليها، باش تصرف الحقد ديالها للمغرب وتصفي معاه الحساب. وعلنات السفارة الجزائية ففرنسا تقديم شكوى، عبر سفيرها محمد عنتر داوود، ضد منظمة مراسلون بلا حدود، اللي اتهمتها بالتشهير، فبيان للمنظمة بتاريخ تاريخ 19 يوليوز 2021، كتقول فيه أن الجزائر من الدول اللي كتعتمد برنامج Pegasus، وانها كتستخدمو للتجسس على أطراف اخرى. pic.twitter.com/1tZ6MkLxcA — عمار بلحيمر – Ammar Belhimer July 23, 2021 واستنكرات السفارة الجزائرية هذشي، واعتبراتو ماشي مقبول، حيت كيحمل “ادعاءات تشهيرية”، و”أكاذيب ماعنداش أساس”، فالوقت اللي عاد كانت كتستنكر التجسس عليها، وكانت متيقاه بعينيها مغمضين، فاش تم اتهام المغرب. ودابا الجزائر ناسية كومبليتمون امر التحقيق فالتجسس منين دارت عليها الدورة وتفضحات، وتوجهات ليها أصابع الاتهام حتى هي، بحيث ناضت تبرر وتشجب، فسكيزوفرينيا عندها معنى وحيد: العداء للمغرب وانتهاز أنصاف الفرص للوقوف ضدو، واخا يكون مظلوم. التفاصيل هنا: 
هذي هي سكيزوفرينيا ضربني وبكا وسبقني وشكا.. من بعد ما اتهمات المغرب بالتجسس ودارت حالة.. الجزائر براسها تجبدات فتقرير “بيكَاسوس” وناضت دعات مراسلون بلا حدود بسباب “التشهير والكذوب”